Odori parkas
Odori parkas (jap. 大通公園 = Ōdōri Kōen) – parkas, esantis pačiame Saporo centre, Hokaide, Japonijoje. Jis tęsiasi apie 1,5 km ir užima 78 901 m² plotą. Iš pradžių jis buvo kuriamas kaip pagrindinė gatvė, bet galiausiai tapo parku. Per metus parke vyksta daugybė renginių ir ceremonijų, pavyzdžiui, Saporo alyvų festivalis ir Saporo sniego festivalis, taip pat parko teritorijoje yra kelios lankytinos vietos, įskaitant Saporo televizijos bokštą ir Saporo miesto archyvo muziejų.